**ΕΝΑΡΞΗ ΠΡΑΚΤΙΚΗΣ ΑΣΚΗΣΗΣ -ΚΑΤΑΘΕΣΗ ΔΙΚΑΙΟΛΟΓΗΤΙΚΩΝ**

Η παρούσα Ανακοίνωση **αφορά** έναρξη Πρακτικής Άσκησης (Π.Α.)την **1/04/2022** νέας ομάδας φοιτητών.

Οι Λεπτομέρειες και τα δικαιολογητικά που απαιτούνται είναι αναρτημένα στα επισυναπτόμενα έγγραφα.

Σας ενημερώνουμε ότι οι νέοι φοιτητές για την έναρξη της πρακτικής άσκησης θα πρέπει να είναι πλήρως εμβολιασμένοι και να έχουν περάσει και οι 14 ημέρες μετά τον εμβολιασμό, σύμφωνα με το άρθρο 206 του νόμου 4820/2021 και την παρ. 3 του άρθρου 36 του νόμου 4829/2021.

Καλούνται οι φοιτητές που επιθυμούν να πραγματοποιήσουν **Π.Α. την περίοδο 01/04/2022 έως 30/09/2022** να καταθέσουν στη Γραμματεία του Προγράμματος Σπουδών από 25/02/2022 έως 01/03/2021 “αυστηρά”, τα ακόλουθα δικαιολογητικά:

1. **Αίτηση Ένταξης (Ε.110-2Β)**. Αναρτάται στην παρούσα Ανακοίνωση. Να συμπληρωθεί με ευανάγνωστα γράμματα. Οι εργαζόμενοι σε Νοσοκομεία και οι δημόσιοι υπάλληλοι να το σημειώσουν στις Παρατηρήσεις της Αίτησης.
2. **Βεβαίωση Προϋποθέσεων Έναρξης Π.Α.** Χορηγείται από τη Γραμματεία του Προγράμματος Σπουδών. Να υποβληθεί φωτοτυπία της βεβαίωσης καθώς αυτή θα ζητηθεί και από το Φορέα Απασχόλησης.
3. **Βεβαίωση Αποδοχής Φορέα/Εργοδότη/Επιχείρησης**. Αναρτάται στην παρούσα Ανακοίνωση. Υπογράφεται από το Φορέα Απασχόλησης για την αποδοχή του φοιτητή.

Πριν την έναρξη της Π.Α., τουλάχιστον τρεις ημέρες πριν, οι φοιτητές θα πρέπει να καταθέσουν στο Φορέα Απασχόλησης τα εξής:

**Σύμβαση Εργασίας.** Χορηγείται από τη Γραμματεία του Προγράμματος Σπουδών. Με σχετική Ανακοίνωση προσεχώς θα ορισθούν ο τρόπος και οι

ημερομηνίες παραλαβής τους καθώς και η διαδικασία υπογραφής τους. Χωρίς Σύμβαση εργασίας δεν αρχίζει Π.Α. Οι δημόσιοι υπάλληλοι δεν υπογράφουν Σύμβαση

Οι προϋποθέσεις έναρξης Π.Α. είναι: α) ο φοιτητής να διανύει το τελευταίο ή μεγαλύτερο έτος σπουδών (δηλ. 7ο ή μεγαλύτερο εξάμηνο σπουδών) και β) Να έχει ολοκληρώσει με επιτυχία τα 4/5 των συνολικών διδακτικών μονάδων (168) διδακτικές μονάδες .

Η περίοδος της Π.Α. διαρκεί έξι (6) μήνες, είναι συνεχόμενη χωρίς διακοπή εκτός πολύ σοβαρών περιπτώσεων (θέμα υγείας) και μετά από σχετική ενημέρωση του Φορέα Απασχόλησης και του Τμήματος από τον φοιτητή. Το υποχρεωτικό ωράριο είναι 7,5 ώρες, πρωί ή απόγευμα, πενθήμερης εργασίας και εκτός αργιών. Οι φοιτητές να είναι ιδιαίτερα προσεκτικοί στο όριο των 5 απουσιών που δικαιούνται για όλη την περίοδο της Π.Α. Αν υπάρξει υπέρβαση των 5 ημερών απουσίας ενδέχεται ο Φορέας Απασχόλησης να μην δεχτεί την αναπλήρωσή τους και έτσι να μην υλοποιηθεί η Π.Α. Επίσης δεν υπάρχουν δικαιολογημένες απουσίες για οποιοδήποτε λόγο.

**Βεβαίωση Περάτωσης της Π.Α.** Να ζητηθεί από το Φορέα Απασχόλησης στο τέλος της άσκησης σχετική βεβαίωση υλοποίησης της Π.Α. στη βεβαίωση θα πρέπει να αναγράφεται και η χρονική περίοδος υλοποίησης της πρακτικής άσκησης

**Ηλεκτρονικό Βιβλίο Π.Α.** Αναρτάται στην παρούσα Ανακοίνωση. Το ηλεκτρονικό βιβλίο αποτελείται από δύο αρχεία Excel, ένα για τον Φοιτητή και ένα για το Φορέα Απασχόλησης. Ο Φοιτητής αποθηκεύει τα δύο αρχεία σε CD, συμπληρώνει το αρχείο που τον αφορά και δίνει το CD στον επιβλέπων της Π.Α. από μέρους του Φορέα Απασχόλησης για να συμπληρώσει το δικό του αρχείο. Στο τέλος της Π.Α. το CD αφού τοποθετηθεί μέσα σε χάρτινη θήκη, κατατίθεται μαζί με τη βεβαίωση περάτωσης για να πιστοποιηθεί η Π.Α. Τόσο στο CD όσο και στη χάρτινη θήκη να αναγράφεται το ονοματεπώνυμο του φοιτητή, ο Αριθμός Μητρώου και η περίοδος της Π.Α.